جمهورباشقانلیغی، آمریکا بیرلشمیش دؤولتلرینین ۲۰۱۸.جی ایلین ترور راپورونا تپکی وئردی.
پرزیدنت رجب طیب اردوغان باشقانلیغین‌دا ائدیله‌ن جمهورباشقانلیغی کابینه توپلانتیسینین آردین‌دان آمریکا بیرلشمیش دؤولتلری خاریجی ایشلر باخانلیغینین ۲۰۱۸ ترور راپورو ایله ایلگیلی یازیلی آچیقلاما وئریلدی.
آچیقلاما‌دا، سؤز قونوسو راپور‌دا، بؤلوجو ترور هؤرگوتو پ‌کاکانین سوریه‌ده‌کی قولو یپگ/پیددن و فتح‌الله‌چی ترور هؤرگوتوند‌ن (فئتو) سؤز ائدیلمه‌مه‌سینین "ایکی ایستاندارد‌لی یاناشمانین ان بارز نومونه‌لرین‌دن بیری" اولدوغو قید ائدیلدی.
ترورلا مباریزه سببی ایله دونیانین دؤرد بیر یانین‌دا فعالیت یئریدن آمریکا بیرلشمیش دؤولتلرینین، بو راپوردان سونرا تروریزم قونوسون‌دا کیمسه‌یه سؤیله‌یه‌جک سؤزونون قالمادیغی وورغولانان آچیقلاما‌ده "ترور هؤرگوتلری ایله عینی یاتاغا گیره‌نلرین عاقیبتینین، سونون‌دا او زهرلی ایلان طرفین‌دن سانجیلما اولاجاغینی بیر دفعه داها خاطیرلاتماق ایسته‌ییریک" دئییلدی.
تورکییه‌نین، ۱۹۸۴.جی ایلده‌ن بری آرالیقسیز بیر شکیلده بؤلوجو ترورلا مباریزه ائد‌ن، داها اؤنجه ده آسالا باشدا اولماقلا، مختلیف ترور هؤرگوتلرینین قلوبال سویه‌ده سالدیریلارینا معروض قالمیش بیر اؤلکه اولدوغونا دقت چکیله‌ن آچیقلاما‌دا، "دونیادا، تورکییه قدر ترور سالدیریلارین‌دان ضرر چکمیش و ترور هؤرگوتلری ایله ائتکیلی مباریزه ائدیب یاشاری الده ائتمیش آز اؤلکه واردیر" ایفاده‌لرینه یئر وئریله‌رک  تورکییه‌نین، پ‌کاکا و داعش ایله اولدوغو کیمی، پید و فئتو باش‌دا اولماقلا، دیگر بوتون ترور هؤرگوتلری ایله ده عزمله مباریزه ائتمه‌یی داوام ائتدیرجگی بیلدیریلدی.
